ముచ్చింతాల
ముచింతల @ బోడపాడు కృష్ణా జిల్లా, పెనుగంచిప్రోలు మండలంలోని గ్రామం. ఇది మండల కేంద్రమైన పెనుగంచిప్రోలు నుండి 3 కి. మీ. దూరం లోను, సమీప పట్టణమైన జగ్గయ్యపేట నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 665 ఇళ్లతో, 2577 జనాభాతో 746 హెక్టార్లలో విస్తరించి ఉంది. గ్రామంలో మగవారి సంఖ్య 1269, ఆడవారి సంఖ్య 1308. షెడ్యూల్డ్ కులాల సంఖ్య 1567 కాగా షెడ్యూల్డ్ తెగల సంఖ్య 116. గ్రామం యొక్క జనగణన లొకేషన్ కోడ్ 588860.పిన్ కోడ్: 521190.
మూడు చింత చెట్లు ఉండటము వలన ఈ గ్రామము నకు ఆ పేరు వచ్చినట్లు ప్రముఖ భాషా శాస్త్రవేత్త బూదరాజు రాధాకృష్ణ పేర్కొన్నారు. ఈ గ్రామమునకు బోడపాడు అనే మరొక పేరు కూడా ఉంది.
ఈ గ్రామము, పెనుగంచిప్రోలు ప్రక్కన మునేటిని కాజ్ వే దాటుకొని ఆవల ప్రక్కకు వెళితే ఉండును.
ముచ్చింతాలకు తూర్పున అనిగండ్లపాడు, ఉత్తరమున కంభంపాడు, పడమరలో రేగులగడ్డ, దక్షిణమున పెనుగంచిప్రోలు గ్రామములు సరిహద్దులుగా ఉన్నాయి.
ఈ గ్రామానికి సమీపంలో వేమవరం, మాచినేనిపాలెం, అల్లూరుపాడు, కాకరవాయి గ్రామాలు ఉన్నాయి.
మధిర, వత్సవాయి, బోనకల్లు, వీరులపాడు
ముచింతల @ బోడపాడులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. 
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి. పెనుగంచిప్రోలు నుండి ఆటో సౌకర్యము కూడా ఉంది. జగ్గయ్యపేట, నందిగామ నుండి రోడ్డురవాణా సౌకర్యం ఉంది. మోటిమర్రి రైల్వేస్టేషన్. ప్రధాన రైల్వేస్టేషన్ విజయవాడ 63 కి.మీ దూరంలో ఉంది.
ముచింతల @ బోడపాడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు, ఇద్దరు నాటు వైద్యులు ఉన్నారు.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి జగ్గయ్యపేటలోను, మాధ్యమిక పాఠశాల పెనుగంచిప్రోలులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పెనుగంచిప్రోలులోను, ఇంజనీరింగ్ కళాశాల జగ్గయ్యపేటలోనూ ఉన్నాయి. సమీప వైద్య కళాశాల, మేనేజిమెంటు కళాశాల విజయవాడలోను, పాలీటెక్నిక్ నందిగామలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నందిగామలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ఈ పాఠశాలలో, 2015.ఆగష్టు-21వ తేదీనాడు, మైత్రీవన గ్రామభ్యుదయ సమితి వారు, డ్రోన్ (ఫ్లయింగ్ కెమెరా) పనితీరును విద్యార్థులకు వివరించారు. బుల్లి విమానం ఆకాశంలో పైకి ఎగురుతూ, ఆకాశంలో ఎగురుతూ గ్రామాన్నీ, పాఠశాలను ఫొటోలు తీయడం, విద్యార్థులు ఆసక్తిగా తిలకించారు. ఇప్పుడున్న గ్రామాన్ని, రెండు సంవత్సరాలలో, సమూల మార్పులు చేసే ప్రయత్నాలల్లో భాగంగా, ఈ ఫొటోలు తీసినట్లు వారు చెప్పినారు. [4] 
మూడు సంవత్సరాల క్రితం, ఈ పాఠశాలలో మైత్రీ వనం పేరిట ఏర్పడిన గ్రామస్థుల కమిటీ, పాఠశాల అభివృద్ధిపై నిత్యం చర్చించుచునేయున్నది. ఈ పాఠశాలకు, ప్రహరీ, వంటగది నిర్మాణం చేపట్టినారు. పెద్దయెత్తున మొక్కల పెంపకం చేపట్టినారు. గ్రామస్థుల చొరవ, పూర్వ విద్యార్ధుల సహకారంతో పాఠశాలను అభివృద్ధి చేసినారు. ఈ పాఠశాల 2016-17 విద్యా సంవత్సరంలో, విద్యాశాఖ ఆధ్వర్యంలో రాష్ట్రస్థాయిలో నిర్వహించిన సర్వేలో, నందిగామ సబ్‌డివిజన్ పరిధిలో ఉత్తమ పాఠశాలగా ఎంపికైనది. [8]
గ్రామములో నూతనంగా ఏర్పాటుచేసిన ఈ దుకాణాన్ని, 2017, మార్చి-6న ప్రారంభించారు. [6]
గ్రామములో నూతనంగా నిర్మించిన ఈ కేంద్రం భవనాన్ని, 2017,జూన్-4న ప్రారంభించినారు. [7] 
ఈ గ్రామములో 9 లక్షల రూపాయలతో నూతనంగా నిర్మించిన అంగనవాడీ కేంద్రం భవనాన్ని, 2017,జూన్-4న ప్రారంభించినారు. [7] 
గ్రామములో లక్షల రూపాయలతో నూతనంగా నిర్మించిన సిమెంటు రహదారులను, 2017,జూన్-4న ప్రారంభించినారు. [7]
2013లో ఈ గ్రామపంచాయతీకి నిర్వహించిన ఎన్నికలలో, శ్రీ చావల రామారావు సర్పంచిగా ఎన్నికైనారు. [5]గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. 
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి. 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ముచింతల @ బోడపాడులో భూ వినియోగం కింది విధంగా ఉంది:
ముచింతల @ బోడపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ముచింతల @ బోడపాడులో ఈ కింది వస్తువులు ఉత్పత్తి అవుతున్నాయి.
వరి, ప్రత్తి, మిరప, అపరాలు, కాయగూరలు
బియ్యం
వ్యవసాయం వ్యవసాయాధారిత వృత్తుల
ఈ గ్రామానికి చెందిన శ్రీ కొచ్చెర్ల రమేష్, చిన్నప్పటినుండి చాలాకష్టపడి చదువుకుని పైకి వచ్చి, ప్రస్తుతం, బెంగుళూరులో "శాంసంగ్" కంపెనీలో ప్రాజెక్టు మేనేజరుగా పనిచేస్తున్నారు. వీరు తన స్వగ్రామానికి మేలుచేయాలనే తలంపుతో, గ్రామంలో "ఫ్రండ్స్ మిషన్" అను ఒక స్వచ్ఛందసేవాసంస్థను స్థాపించి, గ్రామీణ విద్యార్థులకు వేసవి శిక్షణ శిబిరం ద్వారా అంగ్లభాషలో ప్రావీణ్యం సంపాదించుకునేలాగానూ మరియూ కంప్యూటరు పరి!~ఆనం లోనూ ఉచితంగా శిక్షణను ఇప్పించుచున్నారు. ప్రస్తుతం ఈ శిక్షణ శిబిరంలో ముచ్చింతాల, పెనుగంచిప్రోలు, అనిగండ్లపాడు, తాళ్ళూరు గ్రామాలకు చెందిన 50 మంది విద్యార్థులు శిక్షణ పొందుచున్నారు. [3]
పూర్తిస్థాయి మద్యనిషేధం అమలులో ఉన్న గ్రామంగా, ఈ గ్రామం అందరికీ ఆదర్శంగా నిలుస్తోంది. 2009 లో మొదలయిన మద్యనిషేధం నేటికీ అమలులో ఉంది. గ్రామ మహిళల స్ఫూర్తితో గుమ్మడిదుర్రు గ్రామంలోనూ, గడచిన 9 నెలలుగా మద్యం గొలుసు దుకాణాలు మూయించారు. ఈ రెండు గ్రామాలలో ఎవరైనా మద్యం విక్రయించినా, త్రాగినా వెయ్యి రూపాయల జరిమానా విధించేలాగా మహిళలు పెద్దల సమక్షంలో తీర్మానం చేశారు. మద్యం విక్రయాలపై కొణకంచి, తోటచర్ల మహిళలు నాలుగు నెలలుగా ఉద్యమం చేసి, ఆ గ్రామంలో సైతం మద్యం అమ్మకాలు అరికట్టగలిగారు. 2100 జనాభా ఉన్న తోటచర్లలో మద్యం విక్రయాలు చేపడితే, పంచాయతీ ఎన్నికలను బహిష్కరిస్తామని హుకుం జారీ చేశారు. దీనితో ఈ నాలుగు గ్రామాలలో మద్యనిషేధం పూర్తిస్థాయిలో అమలవుతోంది. [2]
2001 వ.సంవత్సరం జనాభా లెక్కల ప్రకారం గ్రామ జనాభా 2426. ఇందులో పురుషుల సంఖ్య 1224, స్త్రీల సంఖ్య 1202, గ్రామంలో నివాస గృహాలు 540 ఉన్నాయి.
[2] ఈనాడు కృష్ణా; 2013,జూలై-17; 8వపేజీ.
[3] ఈనాడు కృష్ణా; 2015,మే-14; 9వపేజీ. 
[4] ఈనాడు కృష్ణా; 2015,ఆగష్టు-22; 16వపేజీ.
[5] ఈనాడు అమరావతి/జగ్గయ్యపేట; 2016,అక్టోబరు-11; 2వపేజీ.
[6] ఈనాడు అమరావతి/జగ్గయ్యపేట; 2017,మార్చి-7; 2వపేజీ. 
[7] ఈనాడు అమరావతి/జగ్గయ్యపేట; 2017,జూన్-5; 1వపేజీ. 
[8] ఈనాడు అమరావతి/జగ్గయ్యపేట; 2017,జులై-9; 1వపేజీ.